पौधे लगा िदए ताकि सड़क बनने तक देखभाल हो जाए
सार्वजनिकनिर्माण विभाग ने सरकारी कार्यशैली से अलग काम करके दिखाया है। कटी घाटी-अहिंसा तिराहा- घोड़ाफेर चौराहा तक बनने वाले चारलेन रोड पर 300 पेड़ काटने से पहले 1500 पौधे लगाने का काम शुरू किया है। पिछले पांच दिन में 200 से अधिक पौधे लगा दिए गए हैं। अब तक विकास के नाम पर सरकारी विभागों की ओर से पेड़ काटने तो दिए जाते हैं पर लगाए नहीं जाते हैं। सिस्टम को बदलते हुए पीडब्ल्यूडी ने अहिंसा सर्किल से कटी घाटी की ओर पौैधे लगाने का काम शुरू किया गया है। शेष|16पर
क्योंलगा रहे है बड़े पौधे
चारलेनसड़क बनाने के दायरे में रहे 290 पेड़ों को हटाया जाना है। इन पेड़ों को हटाने के बाद पर्यावरण को नुकसान नहीं पहुंचे और शीघ्र ही नए पेड़ इनका स्थान ले ले इसको ध्यान में रखकर बड़े पौधे लगाए गए हैं। इनकी लंबाई भी सात आठ फुट तक की है। जमीन पर लगने के बाद इनका विकास तेजी से होगा और जल्दी ही ये बड़े पेड़ के रूप में विकसित हो जाएंगे।
चारलेन सड़क का क्या लाभ
कटीघाटी- अहिंसा तिराहा घोड़ाफेर चौराहा तक की सड़क फोर लेन होने से शादी विवाह के मौकों पर यहां रोज-रोज घंटों लगने वाले जाम से मुक्ति मिलेगी।
घोड़ाफेर सर्किल- अहिंसा सर्किल-कटी घाटी फोर लेन सड़क
शुरुआत- 17 दिसंबर को उद्घाटन के बाद मंगलवार से पहले चरण का काम शुरू।
कार्य अवधि-8 माह
चारलेन रोड की कुल लंबाई- 7.9 किलोमीटर
घोड़ाफेर से कटी घाटी तक- 5.2 किलोमीटर
अहिंसा तिराहे से कटी घाटी तक- 2.7 किलोमीटर
कुल लागत- 33.09 करोड़
कटी घाटी से अहिंसा तिराहे चारलेन सड़क की चौड़ाई-17 मीटर
अहिंसा सर्किल से घोड़ाफेर लेन सड़क की चौड़ाई-19 मीटर
पानी का निकास: सड़क के दोनों ओर एक-एक मीटर चौड़ा नाला भी बनाया जाएगा।
^चारलेन सड़क निर्माण का काम शुरू करने के लिए पेड़ों की कटाई से पहले नए पौधे लगाने से पुराने पेड़ों का स्थान नए पौधे बड़ा होकर शीघ्र ले लेंगे। आठ महीने तक निर्माण का काम चलेगा। इस दौरान इन पौधों की प्रभावी रूप से देखभाल भी हो सकेगी। इसलिए पौधे पहले लगाए गए हैं। -संगीतअरोड़ा, एक्सईएन, पीडब्ल्यूडी
विभाग की ओर से इस सड़क पर 2000 नए पेड़ लगाए जाने हैं। हालांकि नियमों के अनुसार 290 पेड़ काटने पर इससे पांच गुना अधिक पौधे विभाग को लगाने पड़ते। विभाग की ओर से 1450 के स्थान पर 1500 बड़े पौधे लगवाए जा रहे हैं। इसके बाद छोटे पौधे भी लगवाए जाएंगे। कुल 2000 से अधिक पौधे लगवाने का लक्ष्य रखा गया है।
पहलेलगवाने का यह कारण
इसरोड का काम शुरू होने के साथ ही लगातार अधिकारियों के दौरे भी होंगे। जेईएन, एईएन, एक्सईएन, एसई के साथ मुख्यालय से आने वाले बड़े अधिकारियों की नजर इन पौधों पर रहेंगी। इनकी देखरेख में कोई कमी रही तो तुरंत ही व्यवस्थाओं को दुरुस्त करने की कार्रवाई हो सकेगी। इसलिए पहले से पौधरोपण किया गया है।
पीडल्ब्यूडी के अधिकारी बताते हैं कि लीक से हटते हुए उन्होंने छोटे पौधों की बजाए बड़े पौधे लगाने का काम किया है। ये बड़े पौधे फिलहाल स्वस्थ अच्छी अवस्था में है। अब तक विशेष तरह की पॉलीथिन में ही अच्छी वृद्धि कर रहे हैं। जमीन में लगाने के बाद पानी और फिलहाल सर्दी का अनुकूल मौसम मिलने से पौधों में अच्छी वृद्धि होगी।
कटी घाटी से अहिंसा सर्किल सड़क पर पौधे लगाते श्रमिक।
hin_Deva hin_Deva hin_Deva hin_Deva hin_Deva hin_Deva bho_Deva awa_Deva hin_Deva bho_Deva bho_Deva bho_Deva bho_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva